Lo-Renz-O/malagasy-sentence huggingface dataset:
Raha ny fiafaram-piainan’ny mpandray anjara fototra no hita ao amin’ny famaranana sombin-tantara, hafa kosa ny any amin’ny hira gasy. Dingana anehoan’ny mpiventy ny fihetseham-pony sy ny fiheverany ary ny anatra tiana hampitaina ny famaranana ny lahateny mitantara. Fomba filazan-javatra roa miavaka tsara no ampiasainy ny fomba filazan- javatra tsotra sy ny fomba filazan-javatra an-kolaka. Ampiasainy iry voalohany noho izy tsy misy elanelana firy amin’ny fiteny andavanandro, ka mahamora ny hiangonan’ny hevitra ao an-tsain’ny mpihaino. Tsy mijanona eo amin’ny fahavitan’ny hira gasy fotsiny ny hafatra fa manosika hisaintsaina any anaty izay voalaza 171. Amin’ny fomba filazan-javatra an-kolaka kosa no ampiasany filalaovana amin’ny ohabolana nasiana fanamboarana. Mampitombo lanja ny anatra tiana hampitaina sy mampiavaka ny hira gasy amin’ny literatiora hafa mampiasa ohabolana.
Eo amin’ny androm-pomba ilaina ao anatin’ny fomban-drazana antemoro rehetra ny rary na an-kafaliana izany na an- karatsiana a -amin’ny 55savatry na an-kafaliana ny tsikaritra mibaribary avy ety ivelany dia ny satroka tohitry fitafian’ny vehivavy antemoro rehetra tsy misy an-kanavaka rehefa misy savatry na fety. Izany dia efa fanao andavanandro ho an’izay vehivavy efa manambady rehetra, saingy rehefa misy lanonana dia tsikaritra ho vao avokoa ny satroka any an-dohan’ny vehivavy antemoro rehetra ary ny vehivavy tsy mampiasa izany andavanandro aza dia mitafy avokoa. Izany hoe, ny satroka tohitry entina mamonjy lanonana dia lovantsaina velona tandindona 56-symbole? Na mariky ny hafaliana sy ny firaisan-kina satria mahatsapa fitoviana ny rehetra rehefa samy mitafy ny satroka fa tsy misy hafa , eny fa na olona mpanan-karena na ny mahantra , na ny olona ambony mpitondra nt tànana na ny valalabemandry mifanaja avokoa. Izany no maha lovantsaina velona azy satria mampiray ny olon-drehetra, miteraka fihavanana noho ilay fitoviana ka mifanantona ho azy, ny mitovy ro milambana? Hoy ny oha-pitenenana betsileo, izany hoe mampitovy zo ny rehetra ka mahatonga fifanajana. Maneho ny fisian’ny vehivavy antemoro sy ny maha izy azy ihany koa ny satroka satria toa takona izy eo amin’ny fanomezan-kasina eo anivon’ny fiarahamonina amin’ny sehatra maro matetika tsy mahazo mikabary raha misy fivoriana, tsy mitantana fokontany,
Hiditra ao an-tsaha manim-pofona aho vonto hanitry ny miora hitety eny am-tampon’ny tendrombohitra aho hifoka rivotra mamerovero endrey, izato hakantonao, ry voninavoko mba tsy afako loatra izato hianao ? Mihaminkamina jerena izato izy maha-te-hanoroka tokoa tiako hapetraka eo akaikin’ny tratrako, hovimbiniko eny an-tampon’ambohimanoa, horohako eny an-tendron’antsahadinta, entiko hiteronterona eny ambatomiantendro, hopolipolesiko eny an-tampom-patana, endrey, izato hianao, ry voninavoko. Mirakitra fofona tsy foiko loatra ny lokon-tavanao mahafatifaty, miraikitra hery mahagaga ahy, izato salovanao mba tsy afako loatra, ny fipetrakao ry voninavoko dia mampiretsidretsika ny vetso. Ny bikanao marotsakamamabo ny mpijery. Ny tsironao rehefa tsakoina dia misy hery mampihendratra. Ny ivinao toa ivin’anjely itetevan-tantely. Ry voninavoko tsy fantatry ny hafa. Ry telin’ny foko tsy hitan’ny sasany, ’ty ilay miangoty fa tiako izay mitsako anao. Tsy mbola voaoty.
Volana isan’ ny andro irotsahan’ny orana ny hateviny l m2 janoary 25 1.4 -76.4 febroary 20 0.3 -28.1 martsa 15 0.2 22 aprily 13 0.5 12.7 mey 1 1.8 jona 0 0 jolay 0 0 aogositra 0 0 septambra 2 7.6-10.6 oktobra 5 0.9 39.3 novambra 7 1.5 -24 desambra 22 0.2 28.9
Ety ambonin’ny tany dia maro be ireo toe-javatra mifamahofaho. Anisan’izany ny zavatra tsara sy ratsy. Eo ihany koa anefa ny fananan’ny olona ny fahalalana sy ny fahendrena. Tompon-tsafidy ny olona tsirairay eo anatrehan’ireo zavatra tsirairay ireo. Ny fanovana endri-javatra maneho izany indray no hojerena misesy eto.
Hoe aza mitomany fa lalàn’ny tany izany! Vita ny hazakazako sy ny vazavazako, tohizo ny hirantsika ny revirevintsika, ny alim-betsontsika, ny sorakantontsika, ny soratra misandratra, ny tanintsika ho sambatra, ny tolona imatesana, ny mamy itsilanesana sûre letsy zoky a, mino sy matoky aho fa raha lasana hilevina any am-pasana, ianareo no soloko hampiaina ny tontoloko, hiahy ny fananako, ny vady aman-janako sy ireo zafikeliko. Aza hadino izany! Aza mitomany! Sûr, letsy naly a! Masina letsy elie a! Zokin’ialahy! J. Nalisoa ravalitera 27 11 2010 t 10-10.30, teny ambony 114
Nanananao ny teti-bidiny, ary azonao atao ny mangalatra azy. Ny marina anefa dia izao ianao no nangalarana ireo satria mendrika ny herim-ponao ny hahazo azy, saingy tsy manam- bola ianao 363 lahatsoratra 6 lahateny mandresy lahatra, tsy andraisan ny itenanana anjara. Tian ny mpanoratra hambara eto fa efa manjaka tanteraka eto madagasikara ny toe- tsaina vahiny, izay manandratra ny herin ny vola ho ambonin ny zavatra rehetra tapitra ohatra
Ny fitsidihana toerana araka ny voalaza tetsy ambony dia tsy lavitra an’ireo lycée nanaovana ny asa fikarohana no misy ny fasan’andriamanelo eo amin’ny 12 kilômetatra miala amin’ireo toerana ireo noho izany, azo atao tapakandro ny fandehana any. Ohatra amin’ny alarobia hariva, izay fotoana tsy fianarana.
D’installation au casa3. A la deuxième année d’installation, cette aide alimentaire diminue progressivement pour se terminer définitivement à la fin de l’année. Ce qui fait que les familles ont bénéficié de 5ans d’aide alimentaire. Au-delà, les familles sont considérées comme autonome au niveau alimentaire après deux récoltes. La prise en charge alimentaire permettait aux familles de s’occuper de leur formation, de leur activité sans se soucier de trouver de quoi à manger. La quantité et la qualité de cette aide alimentaire comble les lacunes et les carences pour les familles. Rappelons qu’une des caractéristiques des problèmes des familles sans -abri c’est la malnutrition. La recherche d’alimentation constitue la seule activité des sans -abri.
Ny dite sy ny kafe ka hanomboka hizara ny toaka dia manao azafady, mandray fitenenana indray ilay nefaravelo a nanome ny tsodrano teoka mananatra ny fokonolona manao hoe da io izy aminareo fokonolo, manomboka izao da efa tsy mitovy amintsika koa izy, efa randriambe a etsovantsika iantsoantsika anazy, izy no mpanjakantsika. Anjarantsika y ma aja anazy, y ma ome hasi a anazy, ma ampy anazy amin’ny fitondrana ka ho mora entina anie isika, hahay hifanapaka ahitra aminazy. Ka miady zalahy, mifa araha, mifandamina 68. Raha vita izay anatranatra nataon’i nefaravelo a izay dia tohizana amin’izay ny fizarana ny toaka ka raha lany ny toaka dia farana hatreo ny lanonana ka mamonjy ny tokantranony amin’izay ny olona rehetra.
Zazavavy mba ho solon’ny fibatana, io no lazaina hoe diafotaka. Vita izay, atao ny sintaka ka entin’ny mpanintaka ilay zazavavy miaraka amin’ny olona vitsivitsy avy amin’ny fianakaviany, ireo no mpanati-tsintaka88. Rehefa tanteraka izany rehetra izany, azo lazaina ho voaorina soa aman-tsara ny tokantranon’izy roa ka lanonana sisa no atao any amin’ny toerana misy ny lehilahy.89izay no endrikendriky ny fanambadiana betsimisaraka nentim-paharazana amin’ny ankapobeny. Amin’izao andron’ny fandrosoana izao, vitsy dia vitsy ny mbola mitazona izany fomba izany. Niova nanaraka ny fandrosoana ny endriky ny fanambadiana ankehitriny. Ny fisoratana ara-panjakana no tena omen-danja amin’izao vanin’andro izao. Toy izao ary ny endrika sy ny fizotran’ny dingana arahana amin’ny fanambadiana ankehitriny fangatahana; fisoratana ara-panjakana; fanamasinana ho an’ny kristianina; fiaraha-misakafo. Tsy misy intsony ny sintaka sy ny orimbato ary ny diafotaka fa vita hatreo. Tsy ny olona rehetra anefa no miroso amin’izay fehim-panambadiana ara-panjakana izay fa mitokan-trano amin’izao fotsiny ny ankamaroany, na manao tokantrano maso. Raha ny ao ankiakabe manokana no asian-teny, ahitana tokantrano 450; amin’ireo, zara raha nahatratra 50 ny tokantrano vita sora-panambadiana ara-panjakana90 tsy dia tsara loatra ny manao fehim-panambadiana ara-panjakana eo amin’ny fahatanorana araka ny fiheveran’ny olona amin’iny faritra iny. Ny tena mety araka ny fiheverany, amin’ny fotoana tena mahamatotra ny andaniny sy ny ankilany izay vao miroso amin’izany. Izany hoe rehefa afaka amin’ny fiainan’ny fahatanorana efa lehibe ary resy lahatra fa tsy hisaraka intsony izay vao tokony hiroso amin’izany? .91 hita araka izany fa niova ny endriky ny fanambadiana any amin’ny faritra maroantsetra noho ny fidiran’ny fandrosoana sy ny fiheverana samihafa. Miankina amin’ny safidin’ny tsirairay ihany anefa ireo rehetra ireo, safidy ny hiditra eo amin’ny sehatry ny fanambadiana. Safidy ihany koa ny fomba hanatanterahana azy na amin’ny endrika netim- paharazana na amin’ny endrika maoderina. Misy anefa ny toe-javatra izay tsy hananana safidy eo amin’ny fiainan’ny zanak’olombelona fa tsy maintsy ekena dia ny fahafatesana izany. Tsy mifidy firenena na
Ny fifanohinana teo amin’ny tsirairay amin’ny ankapobeny, dia tsy nahitana fifandraisana loatra na ady hevitra teo amin’ny mpianatra sy ny mpampianatra, raha teo amin’i a, satria tonga dia adika ny lesona, noho izy efa vita famelabelarana tany aloha. Eo amin’ny mpianatra samy mpianatra, dia amin’ny fotoanan’ny famelabelarana no mba misy ady hevitra nanao ahoana kosa teo amin’ny mpampianatra e?
Somary misy fiavahany kely amin’ny birao hafa rehetra ny ao amin’ny faribolana sandratra. Toy izao ny filazan’i solofo josé izany ny teny hoe faribolana dia midika ho fitoviana lenta. Tsy misy ny ambony sy ny ambany, na koa ny filoha sy ny entina, fa mitovy eo amin’ny lafiny haisoratra avokoa ny mpikambana tsirairay. Ny ara-panjakana no mitaky ny fisian’ny birao 13.
Inona no tena heverinao fa maha zava dehibe ny fianarana ny tantaran’ny literatiora an-tsoratra malagasy? Satria ny literatiora an-tsoratra dia mandrakitra ny tantara malagasy, mba ho fantatry ny rehetra, izany hoe ny taranaka any aoriana 3. Vanim-potoana inona eo amin’ny tantaran’ny literatiora no tena hitanao fa sarotra. Nahoana? Vanim-potoana mitady ny very , satria tsy fantatra marina izay very.
Hita araka izany voalazan-drado izany fa miteraka alahelo saro-tsitranina eo amin’ny olombelona ny fahafatesana, ary mitamberina sy tsaroana mandrakariva ny vesatr’izany fahoriana mianjady izany. Na toy inona na toy inona koa anefa fiezahana hionona, satria ny fiononana no fahendrena eo anatrehan’ny fahafatesana, dia saro-bonoina sy kosehina ny fahatsiarovana. Mahatsiaro ho mangaihay ireo nilaozana satria tsy azo soloina na sandaina takalo ny fahafatesana. Manana ny fomba fijeriny sy fanehoany izany alahelo vokatry ny fahafatesana izany koa i nampoina, raha mivetso ny hoe indrisy
Ny vehivavy sy ny tokantranony ny zioga vesarin’ireo vehivavy sasany ao an-tokantrano no mibahan-toerana ao anatin’itý tara-kevitra iray itý. Anisan’izany ny adim-piainana, ny fijaliana, ny fihafiana, ny fandeferana, ny tebiteby lalandava zakain’ny vehivavy noho ny antony samihafa. Amin’ny ankapobeny, dia ny ditram-badiny ihany no fototra mahatonga ireo rehetra ireo. Saika miteraka ratram-po sy holatra tsy hay kosehina ho an’ilay vehivavy iharany hatrany moa izany. Indreto misy ohatra manamarina izany ny ditran-drolf tao amin’ny sarotra alamina 66 no nahatonga fahasahiranana ho an’ny fianakaviana nony maty izy. Nanana vady telo mantsy ny lehilahy, ary samy niterahany daholo ireo vadiny ireo. Samy nahatsiaro tena ho nijaly, na i bako, na i vero, na i dina, satria tsy vitan’izay nampirafy fotsiny i rolf, fa mbola mpisotro toaka lava ihany koa.
Nikasa hanitsaka otrik’afon’apombo ka tsy sahy hitsahinao aho mahamay, hehezinao aho mandoro. Ny otrik’afon’ampombo izay raisina ho anoharana eto dia afo tehirizina anaty lavenona eto dia misy ny mahasamihafa kely ny anoharana ao amin’ny ohatra1 sy ohatra2. Ao amin’ny ohatra 2 dia nanjary afo ny anoharana raha biby malefaka, tao amin’ny ohatra 1, dia ny takatra. Mahery kokoa ny afo. Raha jerena ivelany ny otrik’afo, dia toy ny tsy misy afo akory, tsy misy lelafo. Mitana hafanana be nefa izy, ka ny manitsaka azy, dia mandoro noho ny mandalo lelafo. Amin’ny alalan’ny parallélisme no namaritan’ny mpiteny ny toetran’ny otrik’afo, izay ahitana fehezan-teny mifamaly rafitra, mitovy vahana, mandravon-kevitra. Hehezinao aho mandoro hitsahinao aho mahamay. Te-hilaza izany mpiteny fa manana hery miafina izy ary na atao ahoana na atao ahoana, dia mitera-doza ny fanandrakandramana azy, ka raha mihevitra ny hahazo azy mora ny iresahana dia hahita loza. Fotaka ankeniheny ny aty ka mitovy ditra amin’ny honahona. Eto dia ny fotaka ankeniheny indray no raisina ao anaty fanovana endri-javatra azo avy anin’ny fampitoviana ny oharina sy ny anoharana. Ny fotaka an-keniheny dia fotaka mandrevo be, ny heniheny mantsy dia tany tsy ialan-drano ka manjary fotaka mandrevo be ny hoe mandrevo, dia tany rehefa jerena dia toy ny azo itsahina, rehefa manitsaka azy nefa dia tonga dia milentika, ary sarotra vao afaka ao. Mamitaka izany ny fijerena azy ivelany. Izany hoe raha entina amin’izy mpiteny, dia te-hilaza amin’ny mpifanandrina aminy izy, fa aoka tsy ho voafitaky ny endrika ivelany, fa manana paikady mahomby hanamontsanana ny iresahana izy, ary tsy ho afa-maina raha mikasa izay hahavoa azy. Rehefa mihamahery ny ady hevitra dia mihamahery manaraka izay ny anoharana raisin’ny mpiteny aty amin’ny don-tany sy kapo-tandroka rehefa mampiasa fanovana endri- javatra izy. Rehefa misy hafanana moa ao an-tsaina dia mila fanovana endri-javatra mba hahenoan’ny hafa ny tena. 65 io hafanana io aty amin’ny don-tany sy kapo-tandroka dia ilay fitia te handratra ny itenenana. Raha biby azo lazaina fa bitika no raisin’ny mpiteny any am-boalohany dia lasa ny goavana izany aty afara ny takatra lasa songomby na voay66.
Fanazavana ataon’ny mpianatra tompon- kevitra fanampim-panazavana, fanitsiana avy amin’ny mpianatra sy ny mpampianatra 1 1-ny tenan’ny olombelona dia hita maso azo tsapain-tanana fehezin’ny fanahy mitoetra ao aminy 1-raha vao miteny hoe vatana dia tsy azo sarahina aminy ny taova ao anatiny, toy ny fo ny fo dia fototry ny fanirian’ny olombelona ary foiben’ny fiontanana mahatonga ny fanahy hankahala na hangoraka
Ny filana serasera eo amin’ny fiainana andavanandro mihamahazo vahana hatrany eo amin’ny sehatra rehetra eo anivon’ny fiarahamonina ny serasera ankehitriny. Tsapa hatrany amin’ny sehatra kely indrindra izany, manomboka ao amin’ny tokantrano, ka mikisaka mankany amin’ny fiainam-piarahamonina ary mipàka hatrany amin’ny fiainam-pirenena sy ny fifaneraserana iraisam-pirenena mihitsy aza. Izay filan’ny fiarahamonina ny serasera izay indrindra no horesahana eto.
Asa atao vakina amin’ny mpianatra ny lahatsoratra mametraka fanontaniana amin’ny mpianatra ho famakafakana ny toe-javatra. Tiana havoitra eto ny hoe ahoana ny hevitry ny mpianatra momba ity herisetra miharo habibiana ity ? Miezaka mandalina ny mpianatra, mamantatra ny anton’ny herisetra mirongatra, mamahavaha ny endrika isehoany amin’izao vaninandro izao, milaza ny voka- dratsiny, ary mandray fepetra toy ny fitandremanana ny hasina maha olona ny olona.
Izao indray kosa no miseho amin’ireo vahoaka madinika variraiventy ny hatsembohana, ny fisasarana rehetra, variraiventy tsy ampy akory hoe handoavana ny hetra na hamidy fanafody raha mba reraka ny tena, vola kely tsy hahazoana vary misy sombin-kena! H. A, fiz ii finoana aman-kolontsaina mino an’andriamanitra ny fametrahana ny fiainana eo amin’andriamanitra manoloana ny ady atrehina no aseho eto.
Tsy nanjaka araka izany ny sosialisma tena malagasy sy ny fitiavana ny vahoaka ary ny fitiavan-tanindrazana izay nolazain’ny mpitondra fa ijoroany. Noho izany dia nitolona ho an’ny vahoaka izay antoky ny fandrosoana sy ny fitiavana ny tanindrazana i di notairiny ny mpitondra mba hijery ireny zavatra tsy manjary rehetra ireny, ary mba hampanjakany tokoa ny foto-keviny. Nanaitra ny vahoaka mba hitolona ny mpanoratra, noho ny fiheverany fa ny tolom- bahoaka no tena lalana mitondra ho any amin’ny fahafahana. Hoy izy moa hanaiky lava izao ireo karazam-panitsahana? Ry rahalahiko, mifohaza ! Fa miankina aminao dia handrobona indray ilay otrikafom-pahafahana ! V. A lah 11
Nambaran i mamera katôlika fa tsy hahavonjy ny fanahiny ny finoana prôtestanta arahin i sahondra. Aminy dia ny finoana katôlika ihany no tena marina ilaina izany ny hiovan i sahondra ho katôlika , zanako, ho famonjena ny fanahinao. 268 tsy dia ho famonjena ny fanahin i sahondra loatra anefa no tena nisarihan i mamera azy hivadika ho katôlika, ary nanaratsiany ny prôtestanta, fa ny hampitombo ny mpiangona ao aminy.
Hamafisin’i ran e izany ao amin’ity tononkalony ity hoe ianao no havako ny havana eto dia namana akaiky, izarana ny manahirana , hamonjy raha misy manjo. ; tsy zakan’ny malagasy ny tsy hanana havana v a tak faha ianao no sisa hany hitsinjo izay manjo ahy ianao no hany hiantsapa raha torovana ny fanahy.
Seho ii miditra tovolahy roa izy roalahy oay ’reto ilaozany mifosa olona fotsiny! Taitra izy telovavy vehivavy iii aiza koa izahay izay mifosa olona eo miresaka ity raharaha makotroka ity fotsiny izahay. Lehilahy i f’angaha ataonareo fa tsy renay daholo ny resakareo mikasika an-draketaka? Vehivavy ii koa tsy marina kosa ary ve izany e! Sa ahoana hoy ianareo roalahy? Lehilahy ii izahay roalahy koa anie mba lasa eritreritra fa tena ho vadim-bazaha raketaka no hiafarany koa. Jereonareo anie ireny ingahy dubosc mampianatra dihy valitra ireny. Tsy raketaka foana matetika no alainy ampianarina? Lehilahy i koa tamin’ny voalohany kosa anie r’ise saikasaikatra daholo ihany ny olona rehetra nandihy zavatra tsy mahazatra antsika sy ny toe-tsaina , mifanipaka amin’ny nentim-paharazana no asain’ingahy dubosc atao jereo fa tsy misy intsony maha mpianaka sy mpianadahy fa mifampisavika daholo na ireo vaky nandositra tsy te hijery tamin’ny voalohany aza roboka iditra an-tsehatra ihany nony farany vehivavy i ka efa vazaha kosa anie ny tany e! Niova andriana niova sata tsy hitanareo ve razanajafy mianaka nikimpy mandihy noho ny henatr’olona tam-boalohany nefa , aiza izao tsy mampaninona ny olona intsony ny mijery azy ireo lehilahy i ka na rambolasoa sy ravonimbero aza tsy
Ny maha izy azy an’andriamanitra manam-pahefana amin’izao tontolo izao andriamanitra. Manana izay hevitra itondrany sy andrindrany ny fiainan’ny zava-boary izy. Araka izany, mila manaiky ny fitantanany, ka ho sahy hilaza hoe ento fotsiny aho d’izay ! V. A lah 105 noho ny maha ambony fipetraka azy, dia mahita ny miafina rehetra andriamanitra. Ambany fijery izy, ka izay atao rehetra, hatramin’ny fisainantsika olombelona aza, dia fantany avokoa. Izany no tsy tokony hanaovana ratsy satria na ts’hitan’olona aza
Aiza ity alehanay, ry ikaky? Hoy rabe nivareraka. Fa mifankatia izahay sakanan’idada, mikasa ny hivady izahay sarahin’ineny. Natao daholo izay mety, kanefa vao mainka mihamandrindrina ny fibahanana dia izao ambara indray, fa tsy mifankaheny izahay! Dia vaky ny lohanay ! Tena marina ve izany ry ikaky ô ? Zanak’olo-mirahavavy tokoa ve izahay sy ravolahanta ? Izany no idodododoanay aty aminao toy izao. Inona no tena marina? Inona no hevitra ? Tankina tery ingahibe nandre ny henon’ny sofiny. Nangorohoro ny sainy nanatrika ireto zaza fotsinify mitalaho eo anoloany hila hilela-paladia mba ho famonjena ny fitiavany. Saikatsaikatra izy, fa inona no handavany izany? Efa mikenonkenona mahandro re rankizy, ka dia tsy miteniteny! Hoy ramatoa tompon-trano nandamindamina ny teo an-tokonana ô rankizy a! Hoy ny antson’ingahibe ireo zaza teny alatrano. Tapaho ny lohan’ikalamara hanaovana ro mafana ho an’ireto zafikeliko ireto! Re tsara avy ao an-trano ny fisomaritak’ireo kilonga sy ny kotabany nisambotra eran’ny tokontany ilay reniakoho voalaza. Nihatony indray ny hafenoam-pon’i noro. Asa angaha na efa verivery ny sainy. Tsapan’ikaky tamin’izay, fa nandamoka ny diany teny amin-drainibeniomby ary nihasarotra ny tantara. Koa noezahiny indray ny nanodina ny sain’ireto zanaka mba hanoa ny ray aman-dreniny, fandrao tsy anjarany tokoa. Saingy ranomaso sy toloko no nasetrin’izy roa kely izany idadabe ô! Hoy i noro nitoreo. Raha tsy maintsy atsahatra ny fitepon’ny fitiavanay, fa tsy anjaranay ny hivady, dia aleoko mihitsy ho faty! Nangorakoraka hatrany anatiny rafotsy seriny teo am-panokonana teo nandre ny dinan-pitiavana voatonona tsy nahy, niloatra avy ao am-pon’ireto mpifankatia mandalo ao aminy. Tsapan’ny rorany ny ngidin’ny fiainam-pitiavana mitrebona tsy avela hitsimoka. Toa nanempotsempotra ny rivotra tao an’efitra. Nanevokevoka rahateo ny setrok’afon-tain’omby, ka nivoaka naka tsiotsioka teny ivelany ny mpitafa. Indreo ny ankizy mbola samy revo amin’ny lalaony avy itsy ambony vato itsy misy voatavo tsy mifandraka anankiroa miteronterona mampiady afakafaka sy ankamantatra; etsy amin’ny alokaloky ny aviavy etsy indray misy zazavavy atodiorokoroka manao kivarivary sy kindriandriana; ary eo afovoan- tokontany mafana migaingaina eo misy vaton-jazalahy roa milalao tsiombiomby tanimanga. Mitanika hila hamaky lohasola ny hafanan’ilay masoandro be lohataona, ka nanatona ny fototr’ilay aviavy iray efa mamontsina sy mandravina izy telo mianaka mba hipetrapetraka. Kanjo, nisy zazavavy anankiroa
Tsy ny maha-hariva ny andro no tiana hambara fa ny fodian’ny olona. Mifototra amin’ny sehatra iresahana ny hevitra mihalohalo. Miditra an-tsehatra eto ny lafiny fifandraisana. Miankina amin’ny fifandraisan’ny mpiteny sy ny itenenana ny ivon’ny hevitra. Mety ho teny iray ihany saingy sehatra roa samy hafa no nanehoana azy ka samy hafa ny heviny.
Daty seho 1 kilasy famaranana faharetany ora 2 zana-taranja riba lohahevitra ny fanahy lohateny ny lanjan’ny fanahy eo amin’ny fampivoarana tanjona ara-pahalalana mpianatra mahalala ny anjara toerana misy ny manam-panahy eo amin’ny fampivoarana ara-pahaiza manao mpianatra mahay manavaka ny toetran’ny olona manam-panahy ara-toetra amam-pihetsika mpianatra tia sy mandala ny fananam-panahy fitaovana tononkalo ovana in ako sy antso, tak 68, rabenja solomon fanamarihana lesona talohan’izao famaritana samihafa ny atao hoe fanahy
Mandany ny satatlkapobeh rny, mifehy ny fikambanana na 6tsipi-pitondra. Na, ny fitsirib anaty, ny dina raha manana 1711ny ny fikambanana ary manova azy ireo mar. Dany ny kaonty vonjimjika na ny teti-bolan’ny fikambanana fomba fampidiram-bob, fandaniarn-bola, fitakiam-bola fandany ny tctik’asa, ny praogra. Rnan’asa isa. N-taona 1. Ankato ny tj. Titra rrnkaslb ny asa vitan’ny fikambanana sy ny nampi 1sana ny ’ola wo ana in’ny tacr. O. Iray. 1amjray fepclrj ho an’irrn mpikarnlnria tsy nalia. Vit. C ny mlijiny.